ยุ้ย รับบทดราม่าเร่าร้อน ใน คลับฟรายเดย์เดอะซีรีส์12 ตอน โลกใบที่สอง
ก่อนได้ฤกษ์ปล่อยพลังแสนยานุภาพการแสดงใน ตะวันตกดิน ฟาดความร้ายทะลุจอให้แฟนละครได้หมั่นหน้าแน่นอนช่วงปลายปี ทางช่อง อมรินทร์ทีวี เอชดี 34 ล่าสุด นางเอกฝีมือเฉียบ ยุ้ย จีรนันท์ มะโนแจ่ม เลยขอชิมลางบทพร้อมโชว์ฝีมือการแสดงกับ เช้นจ์2561 เพื่อเรียกน้ำย่อยให้ได้ชมกันก่อน ใน CLUB FRIDAY THE SERIES 12 Uncharted Love รักซ่อนเร้น ตอน โลกใบที่สอง แถมยังได้โคจรมาประกบคู่พระเอกมาดเข้ม สมาร์ท กฤษฎา พรเวโรจน์ เป็นครั้งแรก ภายใต้การกำกับฝีมือเผ็ดร้อน หนุ่ย ศุทธสิทธิ์ เดชอินทรนารักษ์ ที่มานั่งแท่นกำกับถ่ายทอดตัวละครสุดดราม่าที่สร้างจากเรื่องจริงใส่เกียร์เดินหน้าลุยเปิดกล้องกันทันทีเพื่อไม่ให้แฟนละครต้องนั่งรอนาน งานนี้ได้ฤกษ์ดีสดชื่นเย็นฉ่ำจากสายฝนที่ตกลงมาตั้งแต่เช้า แต่องศาในกองกลับร้อนระอุทันทีหลังผู้กำกับสั่งสับสเลทเปิดกล้องถ่ายทำคิวแรก ณ โลเคชั่น ย่านรามอินทรา ยุ้ย จีรนันท์ ที่อยู่ในบทของ ปาน (เจ้าของเรื่อง) ได้เดินเข้าฉากมาในชุดนอนสุดเซ็กซี่ลายลูกไม้สีดำอันแสนพลิ้ว เพื่อยั่วยวนนัวสามี ชยานนท์ (แฟนปาน) สวมบทโดย สมาร์ท กฤษฎา งานนี้ทั้งคู่แอบมีทีท่าเขินกันบ้าง เพราะเจอหน้ากันครั้งแรกก็เจอบทหินไม่น้อย แต่ด้วยฝีมือคุณภาพฉากนี้เลยผ่านไปได้อย่างฉลุย นี่เป็นเพียงน้ำจิ้มเอามาเรียกน้ำย่อยให้ได้ชมกันเพียงเท่านั้น รอติดตามชม ใน CLUB FRIDAY THE SERIES 12 Uncharted Love รักซ่อนเร้น ผลิตโดย CHANGE2561 ตอน โลกใบที่สอง ได้เร็วๆ นี้ ทางช่อง GMM25>>อ่านนิยายไทยรัฐทั้งหมดได้ที่นี่<<
ยุ้ย จีรนันท์ มะโนแจ่ม เลยขอชิมลางบทพร้อมโชว์ฝีมือการแสดงกับ เช้นจ์2561 เพื่อเรียกน้ำย่อยให้ได้ชมกันก่อน ใน CLUB FRIDAY THE SERIES 12 Uncharted Love รักซ่อนเร้น ตอน โลกใบที่สอง
CLUB FRIDAY THE SERIES 12,Uncharted Love รักซ่อนเร้น,ยุ้ย จีรนันท์,จีรนันท์ มะโนแจ่ม,สมาร์ท กฤษฎา,นิยาย,โลกใบที่สอง,ละคร